Francisco Ballón Pequeño

Francisco Ballón Pequeño, nado en Fisterra en 1899 e finado na Coruña o 9 de agosto de 1936, foi un sindicalista e político galego.

 Traxectoria 
Retornado da emigración dos Estados Unidos de América, asentouse na Coruña. Socio do Centro de Estudios Sociales Germinal. Foi cadro da Sección de Peóns do Sindicato Único do Ramo da Construción da CNT e despois da Sección de Redeiros do Sindicato da Industria Pesqueira da CNT. En 1936 formaba parte do grupo anarquista Los Iconoclastas e exercía como secretario da Federación Local de Grupos Anarquistas da Coruña (FAI).

Co golpe de Estado do 18 de xullo de 1936 foi detido canda outros dirixentes sindicais pola continuación da folga xeral. Aparece como un dos asinantes dun panfleto falso difundida polas autoridades desconvocando a folga xeral.El Pueblo Gallego, 5-8-1936, p. 5. Acusado dos delitos de desobediencia e incumprimento dos bandos de guerra, foi executado no Campo da Rata da Coruña o 9 de agosto canda Jaime Rodríguez García, Cipriano Alvite Alonso, Venancio Seoane García, Julio Sabio Sanmartín e José Quintas Pena.El Eco de Santiago, 11-8-1936, p. 2.
 Vida persoal 

Foi compañeiro da militante anarquista Sebastiana Vitales.
 Notas 

 Véxase tamén 
 Bibliografía 




 Ligazóns externas 
 La historia es cruel con hombres como el fisterrán Francisco Ballón

Categoría:Galegos dos Estados Unidos de América
Categoría:Sindicalistas da CNT
Categoría:Asasinados polo bando nacional en Galicia
Categoría:Nados en Fisterra
Categoría:Nados en 1899
Categoría:Finados en 1936